b'\n_START_ARTICLE_\nE-karta\n_START_PARAGRAPH_\nElektroni\xc4\x8dka karta ili e-karta ozna\xc4\x8dava putne dokumente, tj. potvrdu o kupnji mjesta, naj\xc4\x8de\xc5\xa1\xc4\x87e u zrakoplovnom prijevozu na letu putni\xc4\x8dkog zrakoplovnog prijevoznika direktno kod prijevoznika ili kod ovla\xc5\xa1tenog agenta - putni\xc4\x8dkoj agenciji, bilo telefonski bilo na web stranici. Ova vrsta putnih dokumenata ubrzano je zamijenila papirnate putne dokumente (od 0% do skoro 100% u periodu od 10 godina) i postala je obavezna za putne dokumente svih \xc4\x8dlanica me\xc4\x91unarodne udruge zrakoplovnih prijevozniak - IATA od 1. lipnja 2008. Tijekom zadnjih godina kori\xc5\xa1enja, kompanije su naj\xc4\x8de\xc5\xa1\xc4\x87e napla\xc4\x87ivale dodatne naknade za (nepotrebno) izdavanje papirnatih putnih dokumenata na izri\xc4\x8dit zahtjev putnika. _NEWLINE_Termin e-karta teko\xc4\x91er ozna\xc4\x8dava bilo koju vrstu potvrde o rezervaciji mjesta bilo za putovanje ili za ulaznicu koji vrijedi i/ili zamjenjuje klasi\xc4\x8dnu papirnatu kartu._NEWLINE_Kod zrakoplovnog prijevoza, jednom kada je putovanje rezervirano i pla\xc4\x87neno, e-karta postoji samo kao digitalni zapis u rezervacijskom sustavu zrakoplovnog prijevoznika. Putnik dobiva potvrdu, koju mo\xc5\xbee od\xc5\xa1tampati, a na kojoj se nalazi broj e-karte, kao i broj/potvrda rezervacije._NEWLINE_Joel R. Goheen smatra se za izumitelja elektroni\xc4\x8dkih karata u zrakoplovnoj industriji, s godi\xc5\xa1njim prometom od preko 400 milijarde ameri\xc4\x8dkih dolara u (2007.) See Patents for Electronic Ticketing Inventions in the Airline Industry.\n_START_SECTION_\nPrijava za let s e-kartom\n_START_PARAGRAPH_\nKako bi se putnici prijavili za let s e-kartom, putnik dolazi na \xc5\xa1alter za registraciju putnika gdje pokazuje svoju potvrdu o rezerviranom itinereru koji sad\xc5\xbei broj rezervacije. Danas je, na ve\xc4\x87ini zra\xc4\x8dnih luka, uobi\xc4\x8dajeno pokazati tek putni dokument jer se rezervacija u rezervacijskom sustavu vodi na temelju osobnih podataka putnika, koji se mogu dokazati putovnicom i/ili osobnom iskaznicom, a rje\xc4\x91e i kreditnom karticom kojom je karta kupljena. NPutnik pritom prijavljuje i svoju predanu prtljagu (ukoliko je ima) i dobiva ukrcajnu propusnicu kojom se omogu\xc4\x87uje ulazak u zrakoplov. Ukrcajna propusnica ozna\xc4\x8dena je rije\xc4\x8dima "Electronic Ticket" ili "e-ticket" ili "etix".\n_START_SECTION_\nOgrani\xc4\x8denja e-karata\n_START_PARAGRAPH_\ne-karte nisu dostupne na nekim letovima kompanija koje ih ina\xc4\x8de nude (npr. let Croatia Airlinesa Zagreb - Istambul). Ovo je mogu\xc4\x87e iz mnogo razloga, naj\xc4\x8de\xc5\xa1\xc4\x87e zbog softverske nekompatibilnosti rezervacijskih sustava razli\xc4\x8ditih kompanija (Turkish Airlinesa i Croatia Airlinesa u ovom slu\xc4\x8daju). U sli\xc4\x8dnom primjeru, ukoliko zra\xc4\x8dna luka nije osposobljena za obradu e-karata, tako\xc4\x91er nije mogu\xc4\x87e izdati e-kartu za polazak iz te zra\xc4\x8dne luke._NEWLINE_Ukoliko pak nisu kompatibilni ra\xc4\x8dunalni susatvi aviokompanije i zra\xc4\x8dne luke, nije mogu\xc4\x87e napraviti samoprijavu (online check-in) za let za koji je izdana e-karta (npr. let Turskih Airlinesa Zagreb - Istambul)._NEWLINE_Trenutno rezervacijski sustavi ve\xc4\x87ine prijevoznika imaju ograni\xc4\x8denje o maksimalnom broju letova za izdavanje e-karte - 16 letova, uklju\xc4\x8duju\xc4\x87i i povr\xc5\xa1inske segmente.\n_START_SECTION_\nPrelazak na 100% e-karte\n_START_PARAGRAPH_\nKao dio IATA-e inicijative pojednostavljenja poslovanja (IATA Simplifying the Business), udruga je provela program prelaska na 100% poslovanje pomo\xc4\x87u e-karata . Program je uspje\xc5\xa1no zavr\xc5\xa1io 1. lipnja 2008. s kona\xc4\x8dnom procjenom u\xc5\xa1tede industiji u iznosu od 3 milijarde ameri\xc4\x8dkih dolara._NEWLINE_Godine 2004. IATA je odredila kraj 2007. kao trenutak prelaska na 100% poslovanje e-kartama; no u lipnju 2007 rok je pomaknut na 31. svibnja 2008._NEWLINE_Od 1. lipnja 2008. putni\xc4\x8dke agencije ne izdaju papirnate karte, osim nekih putni\xc4\x8dkih agenicja koje imaju status zastupnika aviokompanije u SAD-u. Aviokompanije su zadr\xc5\xbeale papirnate karte koje se koriste za izdavanje karata kod rijetkih slu\xc4\x8dajeva nekompatibilnosti rezervacijskih sustava, kao i besplatnih karata za slu\xc5\xbebena putovanja. \xc4\x8dime industija i dalje nije ispo\xc5\xa1tovala mandat IATA o 100% kori\xc5\xa1tenju e-karata.'